Kónc wudobywanja brunicy we Łužicy a z nim zwisowaca strukturna změna tudyše komuny dźeń a bóle zaběratej. Wšako nadźijeja so na wjele milionow eurow.
Wojerecy (AK/SN). W zwisku ze strukturnej změnu chce město Wojerecy z wokolnymi komunami wušo hromadźe dźěłać. To podšmórny wyši měšćanosta Torsten Ruban-Zeh (SPD) na wčerawšim posedźenju měšćanskich radźićelow. „Industrijnišćo Čorna Pumpa je wobstatk Wojerec. Chcemy je hromadźe z gmejnami wuwiwać“, wón rjekny. Za to podpisa město Wojerecy wčera kooperaciske zrěčenje z Grodkom, z tamnišej saněrowanskej towaršnosću a z gmejnu Sprjewiny Doł.
szl_Latn szl_Latn